b"\n_START_ARTICLE_\nSalat blanc\n_START_SECTION_\nH\xc3\xa0bitat\n_START_PARAGRAPH_\nEl salat blanc creix en llocs salins (vegetaci\xc3\xb3 hal\xc3\xb2fita). Normalment creix entre els 0 i els 200 metres i m\xc3\xa9s rarament entre els 200 i els 600._NEWLINE_A Catalunya \xc3\xa9s comuna i estesa en terrenys m\xc3\xa9s o menys salats tant del litoral com de les comarques interiors, dins de m\xc3\xa0quies i espinars.\n_START_SECTION_\nMorfologia\n_START_PARAGRAPH_\n\xc3\x89s un arbust dret i ramificat, totalment blanquin\xc3\xb3s o gris argentat de fins a 2 metres d'alt. Les fulles estan disposades de forma alternada i s\xc3\xb3n enteres, m\xc3\xa9s o menys ovals i endurides. Les flors s\xc3\xb3n, com en totes les amarant\xc3\xa0cies, molt redu\xc3\xafdes i de color groguenc, s'agrupen en infloresc\xc3\xa8ncies fulloses. Els fruits s\xc3\xb3n petits aquenis, amb una sola llavor i de color bru.\n_START_SECTION_\nParticularitats\n_START_PARAGRAPH_\nAquesta planta com d'altres de salines s'havia utilitzat per fer lleixiu dom\xc3\xa8stic abans del desenvolupament de la ind\xc3\xbastria qu\xc3\xadmica._NEWLINE_Al calendari revolucionari franc\xc3\xa8s se li dedica el dia 19 del mes de flor\xc3\xa9al sota el nom franc\xc3\xa8s d'Arroche."